作者：刘辰翁
词牌/韵律：摸鱼儿

paragraphs: 醉与君、狂歌又笑，不知当日何调。
孤山梅下吟魂冷，说甚那时苏小。
沧波眇。
奈此岛，累累竟是谁家表。
归欤白鸟。
看四圣飘香，朱门金榜，化作竺飞峤。
衰也久，旧游梦翠禽绕。
坱兮轧、皎兮窈。
相思一夜窗前白，谁识余怀渺渺。
残年了。
听画角，悲凉又是霜天晓。
馀音杳缈。
叹五十之年，我加八九，君隔几科诏。